એડમ્સ બ્રીજ એટલે કે આદમનો સેતુ એવું નામ અંગ્રેજોએ ઘડી કાઢ્યું હોવાનું મનાય છે. પણ તેવું નામ આપવા પાછળ ઇસ્ટ ઇન્ડિયા કંપનીના ધાર્મિક અધિકારીઓનો આશય ખ્રિસ્તી ધર્મમાં મળતા વર્ણનને આ સાથે બંધબેસતું કરી દેવાનો કદાચ હતો. એ જ રીતે અંગ્રેજોએ લંકાના એક પર્વતને પણ તેમની પૌરાણિક કથાઓ સાથે જોડી દીધો. તેનું નામ પાડી દીધું એડમ્સ પીક – આદમનું શિખર. આ શિખર સાથે હિન્દુ અને બૌદ્ધ માન્યતાઓ જોડાયેલી જ હતી. તે જ રીતે ઇસ્લામની માન્યતાઓ પણ આ શિખર સાથે અને રામસેતુ સાથે જોડાયેલી છે.